The Guardian мае выдатную рэпутацыю ва ўсім свеце, але перад ёю, як перад любой газетай, зараз стаіць пытанне, як развівацца ў сучасным лічбавым свеце. Штогод наклад выдання скарачаецца на 10%, таму журналісты ўсё большы акцэнт робяць на мультымедыйныя праекты. Мяркуецца, што да 2021 года, калі выданне адзначыць 200-годдзе, давядзецца вярнуцца да штотыднёвага выхаду, з чаго калісьці і пачыналася гісторыя газеты The Manchester Guardian.